बिलासपुर. तालापारा मिनीमाता बस्ती में रात को दो पक्षों में विवाद के बाद एक पक्ष ने महिला के गले पर कांच से हमला कर दिया। इससे वह गंभीर हो गई। उसे सिम्स में भर्ती कराया गया है। घटना की जानकारी के बाद मौके पर पुलिस बल भी पहुंचा था।
तालापारा मिनीमाता बस्ती निवासी मीना बाई पति विष्णु घृतलहरे 35वर्ष का बेटा पप्पी घृतलहरे 18वर्ष मोहल्ले के सुलभ शौचालय में काम करता था। शाम को वहां बैठा था। इसी दौरान उसका कुछ लोगों से विवाद हो गया तो वहां मिथुन, पुष्पा, चमेली, आरती, गब्बर पहुंचे और पप्पी से मारपीट शुरू कर दी। किसी बच्ची ने पप्पी की मां मीना को बताया कि पप्पी को बहुत लोग मिलकर मार रहे हैं। मीना वहां झगड़ा शांत कराने पहुंची तो काफी भीड़ थी। इसी दौरान किसी ने उसके गले पर कांच से वार कर दिया। इससे वह लहुलुहान होकर गिर पड़ी और बेहोश हो गई। परिजन उसे लेकर जिला अस्पताल पहुंचे। उसकी उसकी स्थिति को देखते हुए डाॅक्टरों ने उसे सिम्स रेफर कर दिया। डाॅक्टरों ने महिला के गले का आपरेशन किया। फिलहाल उसे ईएनटी वार्ड में रखा गया है। सिविल लाइन पुलिस ने दिव्या की रिपोर्ट पर चुकैया बाई तथा पुष्पा की शिकायत की पप्पी के खिलाफ जुर्म दर्ज किया। दोनों पक्षों पर धारा 294,506,323,के तहत कार्रवाई की गई है। बलवा की आशंका को देखते हुए वहां पुलिस बल भेजा गया था। रात को माहौल शांत होने के बाद पुलिस लौट आई।
hin_Deva hin_Deva